Държавен вестник, бр. 66, 2020 г., стр. 3

БРОЙ  66	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИ СЪВЕТ
ПОСТАНОВЛЕНИЕ № 155
ОТ 21 ЮЛИ 2020 Г.
за определяне на размера и реда за отпуска­
нето и изплащането на еднократната помощ 
за ученици, записани в осми клас на дър­
жавно или общинско училище, за покриване 
на част от разходите в началото на учебната 
2020 – 2021 година
МИНИСТЕРСКИЯТ СЪВЕТ
П О С Т А Н О В И :
Чл. 1. Определя еднократна помощ за уче­
ници, записани в осми клас на държавно или 
общинско училище, за покриване на част от 
разходите в началото на учебната 2020 – 2021 
година в размер 250 лв. 
Чл. 2. (1) Семействата, които имат право 
на еднократна помощ по чл. 12а от Закона 
за мерките и действията по време на извън­
редното положение, обявено с решение на 
Народното събрание от 13 март 2020 г., и за 
преодоляване на последиците, наричан по-на­
татък „Закона“, подават заявление-декларация 
по образец съгласно приложението до дирек­
тора на дирекция „Социално подпомагане“ по 
настоящия им адрес:
1. лично, като към заявление-декларацията 
се прилага лична карта (за справка);
2. чрез лицензиран пощенски оператор, 
като заявление-декларацията следва да е в 
оригинал;
3. по електронен път с квалифициран 
електронен подпис.
(2) В случаите, в които дирекция „Социално 
подпомагане“ не може да получи информаци­
ята по служебен път по реда на чл. 1а, ал. 4 и 
5 от Закона за семейни помощи за деца, към 
заявление-декларацията по ал. 1 се прилагат 
следните документи:
1. удостоверение за брутните месечни 
доходи на семейството за последните 12 ка­
лендарни месеца, предхождащи месеца, през 
който е подадено заявление-декларацията;
2. удостоверение, че детето (децата) е за­
писано в осми клас на държавно или общин­
ско училище за учебната 2020 – 2021 година, 
издадено от съответното училище;
3. медицински протокол на ЛКК – в слу­
чаите по ал. 5.
(3) В случаите по чл. 12а, ал. 4, т. 1 от 
Закона наличието на експертно решение на 
ТЕЛК/НЕЛК се установява служебно.
(4) В случаите на подадено заявление 
по ал. 1, т. 1 и 2 документите по ал. 2 се 
прилагат на хартиен носител в оригинал, а 
при подаване на заявление-декларацията по 
електронен път същите се прилагат сканирани 
като прикачен файл.
(5) Заявление-декларацията по ал. 1 се по­
дава след записване на детето в осми клас за 
учебната 2020 – 2021 година, но не по-късно 
от 15 октомври 2020 г., с изключение на слу­
чаите, когато поради здравословни причини, 
установени с протокол на ЛКК, детето не може 
да започне училище, но не повече от 6 месеца 
от започване на учебната 2020 – 2021 година.
Чл. 3. (1) В заявление-декларацията за 
отпускане на еднократната помощ по чл. 12а 
от Закона лицата декларират брутните доходи 
на семейството, получени за последните 12 
календарни месеца, предхождащи месеца, през 
който е подадено заявление-декларацията.
(2) Доходите се декларират за месеца, през 
който са получени, независимо за кой период 
се отнасят.
(3) При определяне на средномесечния до­
ход на член от семейството се взема предвид 
броят на членовете му към датата, на която 
е подадено заявление-декларацията.
Чл. 4. (1) Директорът на дирекция „Со­
циално подпомагане“ или овластено от него 
длъжностно лице се произнася в 14-дневен 
срок от подаване на заявление-декларацията 
със заповед по образец, утвърден от изпълни­
телния директор на Агенцията за социално 
подпомагане.
(2) В случаите, когато е прието заявле­
ние-декларация с нередовни или липсващи 
документи, на лицето се дава 14-дневен срок 
за отстраняване на допуснатите нередовности.
(3) Когато в срока по ал. 2 лицето не от­
страни нередовностите, директорът на дирек­
ция „Социално подпомагане“ или овластено 
от него длъжностно лице издава заповед за 
прекратяване на производството по отпускане 
на помощта, която се съобщава писмено на 
лицето.
(4) Заповедта по ал. 1 се издава в срок до 
30 дни от подаването на заявление-деклара­
цията, когато проверката на декларираните 
обстоятелства изисква получаване на инфор­
мация по реда на чл. 1а, ал. 4 и 5 от Закона 
за семейни помощи за деца.
Чл. 5. (1) Изплащането на помощта може 
да се извършва по касов или безкасов път.
(2) По желание на лицето, отразено в за­
явление-декларацията, помощта може да се 
изплаща по лична платежна сметка на пра­
воимащото лице, обозначена с Международен 
номер на банкова сметка (International Bank 
Account Number – IBAN), водена от доставчици 
на платежни услуги, лицензирани от БНБ, и 
клонове на доставчици на платежни услуги, 
осъществяващи дейност на територията на 
страната.
Чл. 6. (1) Еднократната помощ за ученици, 
записани в осми клас, се изплаща на два пъти 
по реда на чл. 12а, ал. 5 от Закона.